**BEJELENTŐ LAP**

**Az idegenhonos inváziós fajok jegyzékén szereplő kedvtelésből tartott állatok** **bejelentési kötelezettségének teljesítéséhez**.

Az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló 408/2016. (XII. 13.) Korm. rendelet 11/A. § (1) szerinti bejelentési kötelezettség teljesítéséhez.

|  |  |
| --- | --- |
| **Tulajdonos adatai** |  |
| név |  |
| lakcím |  |
| telefonszám, email cím |  |
| **Állategyedre vonatkozó adatok** |  |
| faj: |  |
| ivar: |  |
| születési idő:  (év, hónap, nap), |  |
| jelölés típusa és a jelölés száma:  (pl. fémgyűrű, krotália), |  |
| az állathoz való hozzájutás ideje:  (év, hónap, nap), |  |
| az állathoz való hozzájutás módja:  (pl. vásárlás, ajándékozás) |  |
| Tartásra vonatkozó adatok: |  |
| tartás helye:  (irányítószám, település, közterület, házszám, hrsz., GPS koordináták), tartás körülményeinek leírása |  |
| Rendelkezésre álló dokumentumok  (pl. eredetigazolás, engedélyek) |  |
| Megjegyzések: |  |

Dátum: Aláírás:

**Az idegenhonos inváziós fajok egyedeire vonatkozó bejelentési kötelezettség jogi szabályozásának hátteréről.**

Az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló 408/2016. (XII.13.) Korm. rendelet (a továbbiakban: Korm. rendelet) 2020. január 1-i módosításával meghatározta a kedvtelésből tartott idegenhonos inváziós fajok példányainak bejelentő- és információs rendszerére vonatkozó szabályokat.

A Korm. rendelet 11/A. §-a a fenti tárgyban az alábbiakat fogalmazza meg:

„(1) *Az 1143/2014/EU európai parlamenti és tanácsi rendelet 31. cikk (1) bekezdése szerinti tulajdonosok az általuk tartott idegenhonos inváziós fajok jegyzékén szereplő kedvtelésből tartott állatokat kötelesek bejelenteni. A bejelentés tartalmazza a tulajdonos nevét, az egyedek faját, darabszámát, nemét (amennyiben ismert), életkorát, a tulajdonba kerülés időpontját, valamint tartási körülményeinek leírását.*

*(2) A területi természetvédelmi hatóság a bejelentett példányokról és a velük összefüggésben közölt adatokról nem közhiteles hatósági nyilvántartást vezet.*

*(3) A területi természetvédelmi hatóság a bejelentéssel érintett faj jogszerű tartásának feltételeiről a bejelentőt tájékoztatja.*

*(4) A bejelentési kötelezettség elmulasztása miatt a természetvédelmi hatóság a 10. § a) pontja alapján inváziós bírságot szab ki*. ”

* Az 1143/2014/EU európai parlamenti és tanácsi rendelet 7. cikkének (1) bekezdése tiltja az Unió számára veszélyt jelentő idegenhonos inváziós fajok szándékos tartását, forgalomba hozatalát stb., illetve a 31. cikk (1) bekezdése a) és b) pontja feltételeket szab meg, melyek alapján a fenti jogszabályokat az adott idegenhonos inváziós állatfaj uniós jegyzékre történő felvételét már megelőzően tartott egyedeire vonatkozóan szükséges alkalmazni.
* Az Európai Bizottság 2016. július 13-án fogadta el az Unió számára veszélyt jelentő idegenhonos inváziós fajok 1143/2014/EU európai parlamenti és tanácsi rendelet szerinti jegyzékének elfogadásáról szóló 2016/1141. végrehajtási rendeletét, amelyet a Bizottság (EU) 2017/1263 végrehajtási rendelete 2017. július 12-én (augusztus 2-i hatálybalépéssel) 12 fajjal, majd 2019/1262 végrehajtási rendelete 2019. július 25-én (augusztus 15-i hatálybalépéssel) további 17 fajjal bővített.
* Az uniós jegyzéken szereplő fajokról, azok legfontosabb adatairól a [**http://www.invaziosfajok.hu**](http://www.invaziosfajok.hu) weboldalon lehet tájékozódni.
* A fentiek alapján a kedvtelésből tartott idegenhonos inváziós állatfajok egyedeinek tartását be kell jelenteni a tartás helye szerint illetékes területileg természetvédelmi hatóság részére, **amennyiben az** **adott egyedet már az uniós jegyzékre felkerülését megelőzően is tartották.**
* A **bejelentést magánszemélyek postai vagy elektronikus úton (e-papír), a cégek kizárólag elektronikus úton (cégkapu), a mellékelt bejelentőlapon tehetik meg.   
  A bejelentett példányokról a természetvédelmi hatóság nem közhiteles nyilvántartást vezet.**